Lansing

Lansing on linn Ameerika Ühendriikides, Michigani osariigi pealinn. Linn on üks autotööstuse keskusi. Ransom Eli Olds rajas seal 1897. aastal firma Olds Motor Vehicle Company, millest hiljem sai General Motorsi Oldsmobile'i mark, mis kuni tegevuse lõpetamiseni 2004. aastal oli USA vanim tegutsev autofirma. Enamik Oldsmobile autosid toodeti linnas asuvas tehases (Lansing Car Assembly), 1980. aastatel hakkas tehas tootma ka teiste GMi markide (Buick, Pontiac, Chevrolet) autosid, kuni 2006. aastal suleti. See oli tihti üks USA kõige suurema tootlikkusega autotehaseid. 1999. aastal avas General Motors linnas ka teise autotehase, mis nüüdisajal toodab Cadillaci mudeleid CT4 ja CT5. USA 2000. aasta rahvaloenduse andmeil oli elanike arv 119 128.